b'\n_START_ARTICLE_\nGalebi\n_START_SECTION_\nPrehrana\n_START_PARAGRAPH_\nGalebi se najraje hranijo z ribami, nekateri med njimi pa lovijo \xc5\xbeu\xc5\xbeelke. Prav \xc5\xbeu\xc5\xbekojede vrste galebov se morajo pred zimo seliti. Galebi, ki lovijo ribe v morju lahko ostanejo v svoji domovini tudi pozimi. Pogosto trgajo mrhovino, lovijo \xc5\xbeivi plen in brskajo za hrano po obali.Lovijo tudi ka\xc4\x8de.\n_START_SECTION_\nRazmno\xc5\xbeevanje\n_START_PARAGRAPH_\nMed razmno\xc5\xbeevanjem se galebi zbirajo v velikanske jate. Kjer si izberejo gnezdi\xc5\xa1\xc4\x8de prekrijejo vse obmorsko skalovje. Ker izkoristijo vsak prostor\xc4\x8dek in gnezdijo tako na gosto valilke odrivajo druga drugo. V eni zalegi znesejo 2 -4 jajca, ki so precej velika in imajo trdo, grobo zrnato lupino. Po barvi so rjavo zelena ali zelenkasto modra in porisana s pepelnato sivimi ali rjavkastimi pegami. Valita izmenoma samica in samec. Po treh ali \xc5\xa1tirih tednih, kar je odvisno od vremena se izvalijo mladi\xc4\x8di, ki so porasli s puhom.\n_START_SECTION_\nVrste\n_START_PARAGRAPH_\nPoznamo okoli 40 vrst galebov. \xc5\xbdivijo po vsej zemlji, ob vseh morjih in celinah. Nekatere vrste letajo dale\xc4\x8d od obal na odprto morje in se vra\xc4\x8dajo k obalam._NEWLINE_Med ve\xc4\x8dje vrste galebov spada srebrno sivi galeb (Larus argentatus). Dolg je 57\xc2\xa0cm. Pogost je ob obalah Severnega morja in ju\xc5\xbenega dela Ledenega morja. Leta tudi ob obalah Severne Amerike. Ob sredozemskih obalah kot tudi ob jadranski obali ga sre\xc4\x8dujemo vsak dan in povsod._NEWLINE_Pogost prebivalec severnih morskih obal je siva tanov\xc5\xa1\xc4\x8dica (Larus canus) Zadr\xc5\xbeuje se predvsem na severnej\xc5\xa1ih morskih obalah , vendar pa jo najdemo tudi na obalah Sredozemskega morja. Dolga je 40\xc2\xa0cm, sprednja polovica repa in konice peruti so rjavkasto \xc4\x8drne. Gnezdi od severnonem\xc5\xa1kih obal proti severu. Njeno selitveno obmo\xc4\x8dje se razteza prek vse Evrope, velikega dela Azije in severne Afrike._NEWLINE_Med galebi s temno zgornjo stranjo je znan morski galeb ali velika tanov\xc5\xa1\xc4\x8dica (Larus marinus). Dolg je 74\xc2\xa0cm. \xc5\xbdivi v skrajno severnih de\xc5\xbeelah Evrope in Severne Amerike. Pozimi preleti obale severnega morja in prileti vse do Pirinejskega polotoka._NEWLINE_Ob jezerih in rekah \xc5\xbeivi navadni galeb ali tanov\xc5\xa1\xc4\x8dica (Larus ridibundus). Dolga je 38\xc2\xa0cm, kljun in noge ima rde\xc4\x8de. Navadni galeb so pogosto naseljene ju\xc5\xbeno od 60\xe2\x81\xb0 severne \xc5\xa1irine in gnezdijo tja do 30\xe2\x81\xb0 severne \xc5\xa1irine, zato jih najdemo ob vseh evropskih in azijskih jezerih in rekah.'